ਸਿਰਲੇਖ: ਹਰ ਸਾਲ 10 ਲੱਖ ਜਾਨਾਂ ਲੈਣ ਵਾਲੇ ਮੱਛਰਾਂ ਨੂੰ ਖਤਮ ਕਰਨਾ ਨੁਕਸਾਨਦਾਇਕ ਕਿਉ?\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇਸ ਵਾਇਰਸ ਦੇ ਕਾਰਨ ਦੱਖਣ ਅਮਰੀਕੀ ਦੇਸਾਂ ਵਿੱਚ ਕਈ ਹਜ਼ਾਰ ਬੱਚੇ ਇਸ ਤਰ੍ਹਾਂ ਪੈਦਾ ਹੋਏ ਹਨ ਜਿਹੜੇ ਮਾਨਸਿਕ ਤੌਰ 'ਤੇ ਪੂਰੀ ਤਰ੍ਹਾਂ ਨਾਲ ਠੀਕ ਨਹੀਂ ਹਨ।

ਜੇਕਰ ਮੱਛਰ ਨਾ ਹੁੰਦੇ ਤਾਂ ਇਹ ਬਿਮਾਰੀ ਵੀ ਨਾ ਫੈਲਦੀ।

ਤਾਂ, ਕੀ ਦੁਨੀਆਂ ਵਿੱਚੋਂ ਮੱਛਰਾਂ ਨੂੰ ਪੂਰੀ ਤਰ੍ਹਾਂ ਖ਼ਤਮ ਕਰ ਦੇਣਾ ਚਾਹੀਦਾ ਹੈ?

ਪੂਰੀ ਦੁਨੀਆਂ 'ਚ ਮੱਛਰਾਂ ਦੀਆਂ ਕਰੀਬ 3500 ਪ੍ਰਜਾਤੀਆਂ ਹਨ। ਹਾਲਾਂਕਿ ਇਨ੍ਹਾਂ ਵਿੱਚ ਵਧੇਰੇ ਨਸਲਾਂ ਮਨੁੱਖਾਂ ਨੂੰ ਬਿਲਕੁਲ ਵੀ ਤੰਗ ਨਹੀਂ ਕਰਦੀਆਂ। ਇਹ ਮੱਛਰ ਪੌਦੇ ਅਤੇ ਫਲਾਂ ਦੇ ਰਸ 'ਤੇ ਜ਼ਿੰਦਾ ਰਹਿੰਦੇ ਹਨ।

ਮੱਛਰਾਂ ਦੀਆਂ ਸਿਰਫ਼ ਛੇ ਫ਼ੀਸਦ ਪ੍ਰਜਾਤੀਆਂ ਦੀਆਂ ਮਾਦਾਵਾਂ ਆਪਣੇ ਅੰਡਿਆਂ ਦੇ ਵਿਕਾਸ ਲਈ ਇਨਸਾਨਾਂ ਦਾ ਖ਼ੂਨ ਪੀਂਦੀਆਂ ਹਨ। ਇਨਸਾਨਾਂ ਦਾ ਖ਼ੂਨ ਪੀਣ ਵਾਲੇ ਇਨ੍ਹਾਂ ਮਾਦਾ ਮੱਛਰਾਂ ਵਿੱਚੋਂ ਅੱਧੇ ਆਪਣੇ ਅੰਦਰ ਬਿਮਾਰੀਆਂ ਦੇ ਵਾਇਰਸ ਲਈ ਫਿਰਦੇ ਹਨ। 

ਕੁੱਲ ਮਿਲਾ ਕੇ ਮੱਛਰਾਂ ਦੀਆਂ ਸਿਰਫ਼ 100 ਨਸਲਾਂ ਹੀ ਅਜਿਹੀਆਂ ਹਨ ਜਿਹੜੀਆਂ ਮਨੁੱਖ ਲਈ ਨੁਕਸਾਨਦਾਇਕ ਹਨ। ਇਨ੍ਹਾਂ ਦਾ ਇਨਸਾਨਾਂ 'ਤੇ ਬਹੁਤ ਹੀ ਭਿਆਨਕ ਅਸਰ ਪੈਂਦਾ ਹੈ।

ਬ੍ਰਿਟੇਨ ਦੀ ਗ੍ਰੀਨਿਚ ਯੂਨੀਵਰਸਟੀ ਦੇ ਨੈਚੁਰਲ ਰਿਸੋਰਸ ਇੰਸਟੀਚਿਊਟ ਦੇ ਫਰਾਂਸਿਸ ਹੌਕਸ ਕਹਿੰਦੇ ਹਨ ਕਿ ਦੁਨੀਆਂ ਦੀ ਅੱਧੀ ਆਬਾਦੀ 'ਤੇ ਮੱਛਰਾਂ ਨਾਲ ਹੋਣ ਵਾਲੀਆਂ ਬਿਮਾਰੀਆਂ ਦਾ ਖ਼ਤਰਾ ਰਹਿੰਦਾ ਹੈ। ਇਨਸਾਨ ਦੀਆਂ ਤਮਾਮ ਮੁਸ਼ਕਿਲਾਂ ਵਿੱਚੋਂ ਕਈਆਂ ਲਈ ਮੱਛਰ ਜ਼ਿੰਮੇਵਾਰ ਹਨ।

ਸਭ ਤੋਂ ਖ਼ਤਰਨਾਕ ਮੱਛਰ

ਏਡੀਸ ਅਜੈਪਟੀ-ਇਸ ਮੱਛਰ ਤੋਂ ਜ਼ੀਕਾ, ਯੈਲੋ ਫੀਵਰ ਅਤੇ ਡੇਂਗੂ ਵਰਗੀਆਂ ਬਿਮਾਰੀਆਂ ਫੈਲਦੀਆਂ ਹਨ। ਇਹ ਮੱਛਰ ਸਭ ਤੋਂ ਪਹਿਲਾਂ ਅਫ਼ਰੀਕਾ ਵਿੱਚ ਜੰਮਿਆ ਸੀ। ਮੱਛਰਾਂ ਦੀ ਇਹ ਪ੍ਰਜਾਤੀ ਅੱਜ ਦੁਨੀਆਂ ਦੇ ਤਮਾਮ ਗਰਮ ਦੇਸਾਂ ਵਿੱਚ ਪਾਈ ਜਾਂਦੀ ਹੈ।

ਏਡੀਸ-ਐਲਬੋਪਿਕਟਸ-ਇਸ ਮੱਛਰ ਨਾਲ ਵੀ ਯੈਲੋ ਫੀਵਰ, ਡੇਂਗੂ ਅਤੇ ਵੇਸਟ ਨੀਲ ਵਾਇਰਸ ਫੈਲਦੇ ਹਨ। ਇਹ ਮੱਛਰ ਪਹਿਲਾਂ ਦੱਖਣ-ਪੂਰਬੀ ਏਸ਼ੀਆ ਵਿੱਚ ਪੈਦਾ ਹੋਇਆ ਸੀ। ਪਰ ਹੁਣ ਇਹ ਦੁਨੀਆਂ ਦੇ ਤਮਾਮ ਗਰਮ ਦੇਸਾਂ ਵਿੱਚ ਪਾਇਆ ਜਾਂਦਾ ਹੈ।

ਐਨਾਫੀਲੀਜ਼ ਗੈਂਬੀਆਈ-ਇਸ ਨੂੰ ਅਫ਼ਰੀਕੀ ਮਲੇਰੀਆ ਮੱਛਰ ਵੀ ਕਹਿੰਦੇ ਹਨ। ਇਹ ਮੱਛਰ  ਬਿਮਾਰੀਆਂ ਫੈਲਾਉਣ ਵਿੱਚ ਸਭ ਦਾ ਪਿਓ ਕਿਹਾ ਜਾਂਦਾ ਹੈ।

ਮੱਛਰਾਂ ਨਾਲ ਹੋਣ ਵਾਲੀਆਂ ਬਿਮਾਰੀਆਂ ਜਿਵੇਂ ਮਲੇਰੀਆ, ਡੇਂਗੂ ਅਤੇ ਯੈਲੋ ਫੀਵਰ ਦੇ ਕਾਰਨ ਦੁਨੀਆਂ ਭਰ ਵਿੱਚ ਕਰੀਬ 10 ਲੱਖ ਲੋਕ ਮਾਰੇ ਜਾਂਦੇ ਹਨ। ਜ਼ਿਆਦਾਤਰ ਗ਼ਰੀਬ ਦੇਸਾਂ ਦੇ ਲੋਕ ਮੱਛਰਾਂ ਦੇ ਸ਼ਿਕਾਰ ਹੁੰਦੇ ਹਨ।

ਕੁਝ ਮੱਛਰਾਂ ਤੋਂ ਜ਼ੀਕਾ ਵਾਇਰਸ ਫੈਲਦਾ ਹੈ। ਪਹਿਲਾਂ ਮੰਨਿਆ ਜਾਂਦਾ ਸੀ ਕਿ ਜ਼ੀਕਾ ਵਾਇਰਸ ਤੋਂ ਹਲਕਾ ਬੁਖ਼ਾਰ ਅਤੇ ਸਰੀਰ 'ਤੇ ਛਾਲੇ ਪੈਂਦੇ ਹਨ। ਪਰ ਵਿਗਿਆਨਕ ਹੁਣ ਫਿਕਰਮੰਦ ਹਨ ਕਿਉਂਕਿ ਜ਼ੀਕਾ ਵਾਇਰਸ, ਗਰਭ ਵਿੱਚ ਪਲ ਰਹੇ ਬੱਚਿਆਂ ਨੂੰ ਨੁਕਸਾਨ ਪਹੁੰਚਾਉਂਦਾ ਹੈ। 

ਇਸਦਾ ਸਬੰਧ ਮਾਈਕਰੋਸੇਫ਼ੇਲੀ ਨਾਂ ਦੀ ਬਿਮਾਰੀ ਵਿੱਚ ਵੀ ਪਾਇਆ ਗਿਆ ਹੈ। ਬ੍ਰਾਜ਼ੀਲ ਵਿੱਚ ਇਸਦੇ ਸ਼ਿਕਾਰ ਕਈ ਬੱਚੇ ਪੈਦਾ ਹੋਏ ਹਨ। ਮਾਈਕਰੋਸੇਫ਼ੇਲੀ ਦੇ ਕਾਰਨ ਬੱਚੇ ਛੋਟੇ ਸਿਰ ਵਾਲੇ ਪੈਦਾ ਹੁੰਦੇ...